**БРОЈ ЗАЈМА 97110-YF**

**Споразум о зајму**

**(Други пројекат унапређења земљишне администрације у Србији)**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ И РАЗВОЈ**

**СПОРАЗУМ О ЗАЈМУ**

СПОРАЗУМ закључен на Дан потписивања, између РЕПУБЛИКЕ СРБИЈЕ (у даљем тексту: „Зајмопримац”) и МЕЂУНАРОДНЕ БАНКЕ ЗА ОБНОВУ И РАЗВОЈ (у даљем тексту: „Банка”). Зајмопримац и Банка сложили су се о следећем:

# 

# ЧЛАН I - ОПШТИ УСЛОВИ; ДЕФИНИЦИЈЕ

* 1. Општи услови (на начин утврђен у Прилогу овог споразума) чине саставни део овог споразума и примењују се на њега.
  2. Уколико контекст не захтева другачије, термини коришћени у овом споразуму, означени великим словом, имају значење које им је дато у Општим условима или у Прилогу овог споразума.

**ЧЛАН II - ЗАЈАМ**

2.01. Банка је сагласна да позајми Зајмопримцу износ од тридесет милиона евра (30.000.000 ЕУР), с тим да се та сума може повремено конвертовати путем Конверзије Валуте (у даљем тексту: „Зајам”), као подршку за финансирање пројекта описаног у Програму 1 овог споразума (у даљем тексту: „Пројекат”).

* 1. Зајмопримац може повлачити средства Зајма у складу са Одељком III Програма 2 овог споразума.
  2. Приступна накнада износи једну четвртину једног процента (0,25%) износа Зајма.
  3. Накнада за ангажовање средстава износи једну четвртину једног процента (0,25%) годишње на Неповучени износ зајма.

2.05. Каматна стопа је Референтна стопа увећана за Варијабилну стопу или стопа која се може применити након Конверзије, у складу са Одељком 3.02(е) Општих услова.

2.06. Датуми плаћања су 15. мај и 15. новембар сваке године.

2.07. Главница Зајма отплаћиваће се у складу са амортизационим планом утврђеним у Програму 3 овог споразума.

**ЧЛАН III - ПРОЈЕКАТ**

* 1. Зајмопримац потврђује своју посвећеност циљевима Пројекта. У ту сврху, Зајмопримац ће спровести Пројекат, преко РГЗ, уз подршку Министарства грађевинарства, саобраћаја и инфраструктуре, у складу са одредбама Члана V Општих услова и Програма 2 овог споразума.

# ЧЛАН IV - ПРАВНА СРЕДСТВА БАНКЕ

4.01. Додатни суспензивни догађај садржан је у следећем, односно да су делатности и функције РГЗ, утврђене у складу са РГЗ Регулативом, измењене, укинуте, суспендоване, смањене или напуштене на начин на који би, према мишљењу Банке, утицале, материјално и негативно, на његову способност да изврши било коју од својих обавеза у оквиру Пројекта.

**ЧЛАН V - РАСКИД**

5.01. Крајњи рок за ступање на снагу је датум сто осамдесет (180) дана од Датума потписивања овог споразума.

**ЧЛАН VI - ПРЕДСТАВНИК; АДРЕСЕ**

6.01. Представник Зајмопримца, који, између осталог, може дати пристанак на измену одредби овог споразума у име Зајмопримца путем размене писама (осим ако Зајмопримац и Банка другачије не одреде), је његов Министар финансија.

6.02. У смислу Одељка 10.01 Општих услова:

(а) адреса Зајмопримца је:

Министарство финансија

Кнеза Милоша 20

11000 Београд

Република Србија; и

(б) електронска адреса Зајмопримца је:

Факс: Е-пошта:

+381 (0)11 3618-961 [kabinet@mfin.gov.rs](mailto:kabinet@mfin.gov.rs)

6.03. У смислу Одељка 10.01 Општих услова:

(а) адреса Банке је:

International Bank for Reconstruction and Development

1818 H Street, N.W.

Washington, D.C.20433

United States of America; и

(б) електронска адреса Банке је:

Телекс: Факс:

248423(MCI) или 1-202-477-6391

64145(MCI)

СПОРАЗУМ ЈЕ ЗАКЉУЧЕН и потписан на енглеском језику од Дана потписивања.

**РЕПУБЛИКА СРБИЈА**

**Потписник**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име:** Синиша Мали/n1/

**Функција:** Први потпредседник Владе

и министар финансија/t1/

**Датум:** 21. август 2024. године/d1/

**МЕЂУНАРОДНА БАНКА ЗА**

**ОБНОВУ И РАЗВОЈ**

**Потписник**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име:** Никола Понтара/n1/

**Функција:** Менаџер за Србију/t1/

**Датум:** 12. август 2024. године/d1/

**ПРОГРАМ 1**

**Опис Пројекта**

Циљ Пројекта је да унапреди ефикасност, транспарентност, доступност и поузданост система за управљање непокретностима Зајмопримца.

Пројекат чине следеће компоненте:

**1. Део Имплементација Система масовне процене вредности непокретности**

1.1. Подршка за масовну процену стамбених и нестамбених непокретности, путем, између осталог:

(а) развоја модела масовне процене за нестамбене непокретности на територији Зајмопримца;

(б) националног увођења модела масовне процене вредности који су већ развијени за стамбене непокретности;

(ц) развоја информационог система за масовну процену вредности непокретности; и

(д) израду индекса цена стамбених непокретности који ће обухватити све типове стамбених непокретности са под-индексима за различите типове непокретности.

1.2 Подршка за унапређење Регистра објеката, путем, између осталог:

(а) развоја модула Регистра објеката као дела ИСКН;

(б) успостављања централне базе података;

(ц) миграције података из постојећег Регистра објеката и из других екстерних извора података у нови модул Регистра објеката;

(д) интеграције Регистра објеката са информационим системом за масовну процену вредности непокретности и ГеоСрбијом;

(е) набавке Сателитских снимака веома високе резолуције и података везаних за климу;

(ф) израде дигиталног ортофотоа и обраду његових података;

(г) спровођења ажурирања Регистра утврђених промена на непокретностима у Регистру објеката; и

(х) процене могућности аутоматизације прикупљања података из екстерних извора, осигурања и контроле квалитета током развоја софтвера и развоја дугорочно одрживог модела за одржавање Регистра објеката и информационог система за масовну процену вредности непокретности.

**2. Део Интеграција информационих система и развој услуга за НИГП**

2.1. Даљи развој и имплементација ИСКН путем, између осталог:

(a) надоградње ИСКН и окончање његове националне имплементације;

(б) успостављања катастра инфраструктуре;

(ц) развоја и имплементације информационог система за комасацију земљишта;

(д) проширење Регистра ризика;

(е) спровођење техничких студија за унапређење и коришћење катастарских података;

(ф) набавку ИТ хардвера и опреме и извођење радова мањег обима у вези са инсталацијом хардвера, ако је потребно;

(г) пружање подршке сајбер безбедности; и

(х) пружање подршке за надзор, координацију и контролу квалитета система података који ће бити имплементирани и/или проширени.

2.2. Подршка за Националну инфраструктуру геопросторних података (НИГП)

Подршка за имплементацију РГЗ Акционог плана за НИГП, као и развој веб и мобилних апликација и дигиталних услуга.

2.3. Подршка за Дигитални архив путем, између осталог:

(а) развоја модула за управљање аналогним архивом;

(б) развоја е-услуга за специјализоване кориснике; и

(ц) конверзије скенираних геодетских планова како би им се омогућио онлајн приступ.

**3. Део Институционално унапређење, одрживост РГЗ и управљање пројектом**

3.1. Подршка за институционално унапређење и одрживост РГЗ путем, између осталог:

(а) ажурирања Мапе пута, стратешког плана и пословног плана РГЗ;

(б) спровођења Плана управљања портфолиом РГЗ; и

(ц) имплементације неколико стандарда Међународне организације за стандардизацију (ИСО) за потпуну усклађеност РГЗ са међународним стандардима за земљишну администрацију и повезане ИТ системе.

3.2. Управљање пројектом

Спровођење активности управљања Пројектом, укључујући:

(а) подршку раду активностима праћења и оцењивања ЈИП;

(б) набавку ИТ хардвера и опреме;

(ц) спровођење обуке за руководство и техничко особље РГЗ, заинтересоване стране НИГП, одабране владине институције и локалне власти и друге релевантне субјекте;

(д) спровођење истраживања задовољства корисника; и

(е) спровођење техничких и политичких студија и израду друштвених процена.

**ПРОГРАМ 2**

**Извршење Пројекта**

**Одељак I. Имплементацини аранжмани**

**A. Институционални аранжмани**

1. Зајмопримац ће у оквиру РГЗ одржавати ЈИП током спровођења Пројекта, са неопходним ресурсима и кадровима за спровођење Пројекта, а у саставу и са пројектним задатком који је прихватљив за Банку, који обухвата руководиоца, шефа кабинета, стручњаке за набавке, управљање финансијама, надзор и процену, ИТ, заштиту података/сајбер безбедност, као и стручњака за социјална питања, како је детаљније описано у ESCP и у Оперативном приручнику.

2. Зајмопримац ће успоставити у року не каснијем од два (2) месеца од Датума ступања на снагу и одржавати током имплементације Пројекта, Пројектни савет у саставу, са пројектним задатком и ресурсима који су прихватљиви за Банку. Пројектни савет је надлежан за доношење свих значајних одлука у вези са политикама које се односе на имплементацију Пројекта и на општи надзор над Пројектом, као и за усвајање годишњих планова рада, планова обуке и извештаја. Пројектним саветом председава координатор из МГСИ, а чланство обухвата представнике других институција Зајмопримца, како је детаљније описано у Оперативном приручнику.

1. Зајмопримац ће успоставити у року не каснијем од два (2) месеца од Датума ступања на снагу и одржавати током имплементације Пројекта, Управни одбор, у саставу, са пројектним задатком и ресурсима који су прихватљиви за Банку, како је детаљније описано у Оперативном приручнику. Управни одбор ће бити надлежан за надзор над редовном имплементацијом активности на Пројекту и достављање извештаја Пројектном савету квартално или по захтеву Пројектног савета, у складу са критеријумима дефинисаним у Оперативном приручнику.

**Б. Оперативни приручник**

1.Зајмопримац ће, преко РГЗ, најкасније један (1) месец након Датума ступања на снагу, припремити и усвојити Оперативни приручник Пројекта (у даљем тексту: „Оперативни приручник” или „ОПП”) који садржи детаљна упутства и процедуре за имплементацију Пројекта, укључујући, између осталог, детаље у вези са: (а) управљањем и координацијом Пројекта, његовим надзором и проценом, управљањем финансијама, поступцима набавки и рачуноводства, процедурама заштите животне средине и социјалним питањима; (б) мерама за ублажавање корупције и превара; (ц) механизмом за решавање притужби; (д) прикупљањем и обрадом Личних података у складу са важећим националним законом и добром међународном праксом; и (е) улогама и одговорностима у имплементацији Пројекта, као и другим аранжманима и поступцима који су потребни за ефективну имплементацију Пројекта, у форми и садржини који су прихватљиви за Банку.

2. Осим ако се Банка другачије сагласи, Зајмопримац, преко РГЗ, неће уступити, изменити, укинути, одрећи се, или на други начин пропустити да изврши ОПП или било коју од његових одредби. У случају било каквих недоследности између ОПП и одредаба овог споразума, одредбе овог споразума ће имати предност у примени.

**Ц. Стандарди заштите животне средине и социјалних питања**

1. Зајмопримац ће, преко РГЗ, обезбедити да се Пројекат спроводи у складу са Стандардима заштите животне средине и социјалних питања, на начин који је прихватљив за Банку.

2. Без ограничења у односу на став 1 изнад, Зајмопримац ће, преко РГЗ, обезбедити да се Пројекат спроводи у складу са Планом обавеза за заштиту животне средине и социјална питања (у даљем тексту: „ESCP”), на начин прихватљив за Банку. У том циљу, Зајмопримац ће обезбедити да:

(а) мере и акције прописане у ESCP буду спроведене са дужном пажњом и ефикасно, како је прописано у ESCP;

(б) буде на располагању довољно финансијских средстава за покривање трошкова спровођења ESCP;

(ц) се одржавају политике и процедуре и да се задржи квалификовано и искусно особље у адекватном броју за спровођење ESCP, како је прописано у ESCP; и

(д) се ESCP, или било која од његових одредби, не мења, укида, суспендује или се одриче, осим ако се Банка са тиме сагласи писаним путем, како је прописано у ESCP, и осигураће да се измењени ESCP буде публикован без одлагања након тога.

1. У случају било каквих недоследности између ESCP и одредаба овог споразума, одредбе овог споразума ће имати предност у примени.
2. Зајмопримац ће, преко РГЗ, обезбедити да:

(а) се предузимају све неопходне мере за прикупљање, обраду и достављање Банци путем редовних извештаја, у роковима који су наведени у ESCP, и благовремено у посебном извештају или извештајима, ако то захтева Банка, информације о статусу усклађености са ESCP и у њему садржаним инструментима заштите животне средине и социјалних питања, који су у форми и садржини прихватљивим за Банку, а који, између осталог, наводе: (i) статус имплементације ESCP; (ii) радње, ако их има, које угрожавају или прете да угрозе имплементацију ESCP; и (iii) корективне и превентивне мере које су предузете или које треба предузети за решавање тих радњи; и

(б) Банка одмах буде обавештена о сваком инциденту или несрећи у вези са или који утиче на Пројекат који има, или ће вероватно имати значајан негативан утицај на животну средину, угрожене заједнице, јавност или раднике, у складу са ESCP, у њему наведеним инструментима заштите животне средине и социјалних питања и Стандардима заштите животне средине и социјалних питања.

1. Зајмопримац ће, преко РГЗ, успоставити, објавити, одржавати и управљати приступачним жалбеним механизмом, како би примио и убрзао решавање забринутости и притужби људи под утицајем Пројекта, и предузеће све потребне и одговарајуће мере за решавање, или убрзање решавања таквих забринутости и притужби, на начин који је прихватљив за Банку.

6. Зајмопримац ће, преко РГЗ, обезбедити да сва тендерска документација и уговори за грађевинске радове у оквиру Пројекта укључују обавезу извођача и подизвођача да: (а) буду у складу са релевантним аспектима ESCP и инструмената за животну средину и социјална питања који су у њему наведени; и (б) усвојити и применити кодексе понашања које треба да буду обезбеђени и потписани од стране свих радника, са детаљним мерама за решавање еколошких, друштвених, здравствених и безбедносних ризика, и ризика од сексуалне експлоатације и злостављања, сексуалног узнемиравања и насиља над децом, све како је применљиво на такве грађевинске радове наручене или изведене у складу са наведеним уговорима.

**Д. Годишњи план рада и буџет**

Зајмопримац, преко РГЗ:

(a) израђује и доставља Банци, најкасније до 31. децембра сваке године током имплементације Пројекта, предложени Годишњи план рада и буџет који садржи: (i) све радње које ће се спровести у оквиру Пројекта током наредне године; (ii) консолидовани план обуке за све обуке које могу бити потребне у оквиру Пројекта укључујући, између осталог, врсту обуке, сврху обуке, дужину обуке, број полазника, нацрт радног задатка, и пројектоване трошкове; и (iii) предложени финансијски план.

(б) омогућава Банци разумну прилику да размени ставове о сваком таквом предложеном Годишњем плану рада и буџету, а након тога ће осигурати да се Пројекат имплементира са дужном пажњом током наведене године, у складу са Годишњим планом рада и буџетом које одобри Банка; и

(ц) не врши нити допушта било какву измену одобреног Годишњег плана рада и буџета без претходног писаног одобрења Банке.

**Одељак II. Праћење, извештавање и вредновање Пројекта**

Зајмопримац ће, преко РГЗ, достављати Банци сваки Пројектни извештај најкасније четрдесет пет (45) дана по завршетку сваког извештајног тромесечја, који покрива календарско тромесечје.

Осим ако је другачије изричито захтевано или дозвољено овим споразумом или према захтеву Банке, приликом дељења било које информације, извештаја или документа у вези са активностима описаним у Програму 1 овог споразума, Прималац ће обезбедити да те информације, извештај или документ не укључују Личне податке.

**Одељак III. Повлачење средстава зајма**

**A. Опште одредбе**

Без ограничења у односу на одредбе Члана II Општих услова и у складу са Писмом о плаћањима и финансијским информацијама, Зајмопримац може повући средства Зајма за: (а) финансирање Прихватљивих трошкова; и (б) плаћање Приступне накнаде; у износу који је одређен и, ако је применљиво, до процента који је додељен за сваку Категорију у следећој табели:

|  |  |  |
| --- | --- | --- |
| **Категорија** | **Додељена средства Зајма**  **(изражено у ЕУР)** | **Проценат финансираних расхода** |
| (1) Роба, радови и неконсултантске услуге за Пројекат | 22.025.000 | 100 % (укључујући порезе осим пореза на додату вредност и царине) |
| (2) Консултантске услуге, обука и оперативни трошкови за пројекат | 7.900.000 | 100 % (укључујући порезе) |
| (3) Приступна накнада | 75.000 | Износ који се плаћа према Одељку 2.03 овог споразума у складу са Одељком 2.07 (б) Општих услова |
| УКУПАН ИЗНОС | 30.000.000 |  |

За потребе ове табеле, царине и порез на додату вредност за увоз и испоруку робе, радова и неконсултантских услуга на територији Зајмопримца за потребе имплементације Пројекта, неће се финансирати из средстава Зајма. Зајмопримац потврђује да ће увоз и испорука робе, радова и неконсултантских услуга на територији Зајмопримца и за потребе имплементације Пројекта бити изузети од плаћања царина и пореза на додату вредност.

**Б. Услови за повлачење средстава; Период повлачења средстава**

1.Независно од одредби из Дела А овог одељка, неће се вршити повлачења средстава за плаћања која су извршена пре Датума потписивања.

2.Датум завршетка Пројекта је 31. јул 2029. године.

**ПРОГРАМ 3**

**Програм амортизације повезан са преузетим обавезама**

Следећа табела дефинише Датуме отплате главнице Зајма и проценат од укупног износа главнице Зајма који се плаћа сваког Датума плаћања главнице (у даљем тексту: „Удео рате”).

**Висина отплате главнице**

|  |  |
| --- | --- |
| **Датум отплате главнице** | **Удео рате** |
| Сваког 15. маја и 15. новембра  Почевши од 15 новембра 2027. године  до 15. новембра 2035. године | 5,56% |
| Дана 15. маја 2036. године | 5,48% |

**ПРИЛОГ**

**Дефиниције**

1. „Годишњи план рада и буџет” означава годишњи план рада и буџет који се помиње у Одељку I.Д. Програма 2 овог споразума.
2. „Смернице за борбу против корупције”, у смислу става 5 Прилога Општим Условима, означавају „Смернице за спречавање и борбу против преваре и корупције у оквиру пројеката финансираних из средстава ИБРД зајмова и ИДА кредита и грантова”, од 15. октобра 2006. године, са изменама и допунама из јануара 2011. године и од 1. јула 2016. године.
3. „Регистар објеката” означава тип базе података Зајмопримца за идентификацију физичке локације и других карактеристика објеката, делова објеката и других грађевина који је успостављен у складу са Законом о државном премеру и катастру Зајмопримца, који је објављен у „Службеном гласнику РС”, бр. 72/09, 18/10, 65/13, 15/15 - УС, 96/15, 47/17 - аутентично тумачење, 113/17 - др. закон, 27/18 - др. закон, 41/18 - др. закон, 9/20 - др. закон и 92/23.
4. „Категорија” означава категорију наведену у табели Одељка III.A Програма 2 овог споразума.
5. „План обавеза заштите животне средине и социјалних питања” или „ESCP” означава план обавеза заштите живитне средине и социјалних питања везаних Пројекат, од 13. јуна 2024. године, који се повремено може мењати у складу са његовим одредбама, којим се прописују материјалне мере и радње које ће Зајмопримац предузимати или наложити њихово предузимање ради решавања потенцијалних ризика и утицаја Пројекта на животну средину и социјална питања, са роковима за радње и мере, институционалним, кадровским аранжманима, обуком праћењем и извештавањем и евентуалним инструментима заштите животне средине и социјалних питања који ће се припремати у складу са истим.
6. „Стандарди заштите животне средине и социјалних питања” или „ESSs” означавају, заједно: (i) „Стандард заштите животне средине и социјалних питања 1: Процена и управљање ризицима и утицајима на животну средину и социјална питања”; (ii) „Стандард заштите животне средине и социјалних питања 2: Радни односи и услови рада”; (iii) „Стандард заштите животне средине и социјалних питања 3: Ефикасност ресурса и превенција и управљање загађењем”; (iv) „Стандард заштите животне средине и социјалних питања 4: Здравље и сигурност заједнице”; (v) „Стандард заштите животне средине и социјалних питања 5: Откуп земљишта, ограничења коришћења земљишта и принудно расељавање”; (vi) „Стандард заштите животне средине и социјалних питања 6: Очување биодиверзитета и одрживо управљање живим природним ресурсима”; (vii) „Стандард заштите животне средине и социјалних питања 7: Аутохтони народи/Подсахарске историјски недовољно посматране заједнице”; (viii) „Стандард заштите животне средине и социјалних питања 8: Културно наслеђе”; (ix) „Стандард заштите животне средине и социјалних питања 9: Финансијски посредници”; (x) „Стандард заштите животне средине и социјалних питања 10: Ангажовање заинтересованих страна и публиковање информација”; који су ступили на снагу 1. октобра 2018. године, како је објавила Банка.
7. „Општи услови” означавају „Опште услове Међународне банке за обнову и развој за IBRD финансирање инвестиционих пројеката”, од 14. децембра 2018. године (последња измена од 15. јула 2023. године).
8. „ГеоСрбија” је дигитална платформа Србије која се користи за приступ просторним информацијама које садржи Национална инфраструктура геопросторних информација Републике Србије.
9. „Међународна организација за стандардизацију” или „ИСО” означава међународну организацију кроз коју се међународни експерти договарају у вези са начинима стандардизације разноврсних производа и услуга за више сектора привреде.
10. „ИСКН” означава Интегрисани систем за катастар непокретности Зајмопримца.
11. „ИТ” означава информациону технологију.
12. „МГСИ” означава Министарство грађевинарства, саобраћаја и инфраструктуре Зајмопримца или било ког његовог следбеника.
13. „Национална инфраструктура геопросторних података” или „НИГП” означава податке, скупове геопросторних података и услуге и технологије; споразуме о дељењу, приступу и коришћењу геопросторних података; као и механизме, поступке и процедуре координације и праћења, а која је успостављена, води се и ставља на располагање у складу са Законом о националној инфраструктури геопросторних података Зајмопримца објављеним у „Службеном гласнику РС”, број 27/18.
14. „Акциони план НИГП” означава стратешки документ Србије који се користи за унапређења технологије, политика, пружања услуга и квалитета података, као део модернизације Националне инфраструктуре геопросторних података Србије.
15. „Оперативни трошкови” означавају разумне и инкременталне трошкове које сноси РГЗ у вези са имплементацијом Пројекта, за потребе канцеларијског материјала и другог потрошног материјала, закупа пословног простора, трошкове интернет конекције и комуникација, подршке за информационе системе, трошкове превођења, комуналије, разумне трошкове путовања, превоза, дневница и смештаја и остале разумне расходе који су у директној вези са имплементацијом Пројекта, а у складу са договором између Зајмопримца и Банке, на основу полугодишњих буџета који су прихватљиви за Банку, осим зарада државних службеника Зајмопримца.
16. „Оперативни приручник” означава приручник Зајмопримца који је прихватљив за Банку, наведен у Одељку I.Б Програма 2 овог споразума, а који се повремено може мењати уз претходну писану сагласност Банке.
17. „Лични подаци” означавају информације у вези са појединцем који је идентификован или се може идентификовати. Појединац који се може идентификовати је онај који се може идентификовати разумним средствима, непосредно или посредно, позивањем на особину или комбинацију особина унутар података, или комбиновањем података са другим доступним информацијама. Особине које се могу користити за идентификацију појединца који се може идентификовати обухватају, али нису ограничени на, име, идентификациони број, податке о локацији, онлајн идентификатор, метаподатке и факторе који су специфични за физички, физиолошки, генетски, ментални, економски, културни или социјални идентитет појединца.
18. „ЈИП” означава Јединицу за имплементацију пројекта у складу са Одељком I.A.1 Програма 2 овог споразума.
19. „Регулатива за набавке” у смислу става 85 Прилога Општих услова, означава „Регулативу Светске банке за набавку за ФИП Зајмопримце” из септембра 2023. године.
20. „Пројектни савет” означава савет који је прописан у Делу I.A.2 Програма 2 овог споразума.
21. „Регистар утврђених промена на објектима” означава базу података креирану за територију Зајмопримца која је саставни део геодетско-катастарског информационог система, у складу са Чланом 1. Правилника о евиденцији о утврђеним променама на објектима Зајмопримца, који је објављен у „Службеном гласнику РС”, број 102/20.
22. „Регистар ризика” означава интерактивну, електронску базу података географских информација за територију Зајмопримца која обухвата апликативна решења и услуге од значаја за управљање ризицима, у складу са Законом о смањењу ризика од катастрофа и управљању ванредним ситуацијама Зајмопримца, који је објављен у „Службеном гласнику РС”, број 87/18.
23. „РГЗ” означава Републички геодетски завод Зајмопримца, агенцију Зајмопримца која је надлежна за државну картографију, премер и упис стварних права, која је основана у складу са Законом о државном премеру и катастру Зајмопримца, који је објављен у „Службеном гласнику РС”, број 72/09, са изменама и допунама до 2013. године, које су објављене у „Службеном гласнику РС”, бр. 72/09, 18/10, 65/13, 15/15 - УС, 96/15, 47/17 - аутентично тумачење, 113/17 - др. закон, 27/18 - др. закон, 41/18 - др. закон, 9/20 - др. закон и 92/23 (све наведено сачињава „РГЗ регулативу”), или било ког његовог правног следбеника.
24. „План управљања портфолиом РГЗ” означава стратешки документ који се користи за унапређење управљања производима и услугама РГЗ.
25. „Мапа пута, стратешки план и пословни план РГЗ” означавају документе које РГЗ користи за планирање дугорочне институционалне одрживости агенције.
26. „Датум потписивања” означава каснији од два датума на који су Зајмопримац и Банка потписали овај споразум, а ова дефиниција се примењује и на сва навођења „датума Споразума о зајму” у Општим условима.
27. „Управни одбор” означава одбор наведен у Делу I.А.3. Програма 2 овог споразума.
28. „Обука” означава трошкове (осим консултантских услуга) који настају за: (i) разумне трошкове путовања, смештаја, исхране и дневница за предаваче и полазнике у вези са њиховом обуком; (ii) накнаде за курсеве; (iii) закуп просторија и опреме за обуку/радионице; и (iv) трошкове израде, набавке, репродукције и дистрибуције материјала за обуку који иначе нису обухваћени овим ставом, а све на основу Годишњег плана рада и Буџета који је договорен са Банком.
29. Сателитски снимци веома високе резолуције (енг. Very High-Resolution - VHR) означававју сателитске снимке са просторном резолуцијом од ≤ 0,40m по пикселу, у складу са чланом 138. Правилника о топографском премеру и топографско-картографским производима Зајмопримца, који је објављен у „Службеном гласнику РС”, број 7/15.